થોડા સમય પહેલાં એવા અહેવાલ બહાર આવ્યા હતા કે મધ્યપ્રદેશમાં સૌથી વધુ સગીર ગુનેગારો છે. આમ તો આવી ઉંમર તેમની રમવા અને ભણવાની હોય છે. આવી કુમળી વયમાં તેઓ અપરાધ જગતમાં પ્રવેશી જાય છે તે સૌથી મોટી ચિંતા અને દુખની વાત છે. મધ્યપ્રદેશ ઉપરાંત દેશના અન્ય રાજ્યોમાં પણ છેલ્લાં કેટલાંક સમયથી આવી ઘટનાઓમાં ચિંતાજનક વધારો થઈ રહ્યો છે. મધ્યપ્રદેશમાં ર૦૧રથી ર૦૧૪માં ૧૮,૦૦૦થી વધુ આવા કેસ બહાર આવ્યા હતા. જે રાષ્ટ્રીય સ્તરે સર્વાધિક છે.